ΚΑΝΟΝΙΣΜΟΣ (ΕΟΚ) αριθ. 2467/79 ΤΟΥ ΣΥΜΒΟΥΛΙΟΥ της 29ης Οκτωβρίου 1979 περί των αιτήσεων ενισχύσεως από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα προσανατολισμού, για προγράμματα που αποβλέπουν στη βελτίωση των έργων υποδομής σε ορισμένες γεωργικές περιοχές

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) του Συμβουλίου αριθ.1760/78 της 25ης Ιουλίου 1978 περί κοινών ενεργειών για τη βελτίωση των έργων υποδομής σε ορισμένες γεωργικές περιοχές(1), και ιδίως το άρθρο 8 παράγραφος 4,

Εκτιμώντας:

ότι οι αιτήσεις ενισχύσεως που υποβάλλονται στα πλαίσια των κοινών ενεργειών για τη βελτίωση των έργων υποδομής σε ορισμένες γεωργικές περιοχές, πρέπει να περιέχουν όλες τα αναγκαία στοιχεία για τον έλεγχο των προγραμμάτων σύμφωνα με τα κριτήρια του κανονισμού (ΕΟΚ) αριθ. 1760/78-

ότι τα στοιχεία αυτά πρέπει να παρέχονται με ενιαίο τρόπο για να διευκολύνεται η ταχεία εξέταση και ο συγκριτικός έλεγχος των αιτήσεων-

ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Μόνιμης Επιτροπής επί των Γεωργικών Δομών-

ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων για τις δημοσιονομικές πλευρές των μέτρων αυτών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι αιτήσεις ενισχύσεως από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα προσανατολισμού, για προγράμματα που αποβλέπουν στη βελτίωση των έργων υποδομής σε ορισμένες γεωργικές περιοχές, πρέπει να περιέχουν τα στοιχεία και τα έγγραφα που καθορίζονται στα παραρτήματα του παρόντος κανονισμού.

2. Οι αιτήσεις υποβάλλονται σε τρία αντίγραφα με τον τρόπο που αναφέρεται στα παραρτήματα του παρόντος κανονισμού.

3. Οι αιτήσεις που δεν πληρούν τις προϋποθέσεις που καθορίζονται από τις παραγράφους 1 και 2 δεν λαμβάνονται υπόψη.

4. Με την επιφύλαξη της υποβολής του εντύπου Α που προσαρτάται στον παρόντα κανονισμό, γίνονται επίσης δεκτές οι αιτήσεις που υποβλήθηκαν πριν από τις 15 Νοεμβρίου 1979 με τον τρόπο που προβλέπεται από τον κανονισμό (ΕΟΚ) αριθ.45/64(2).

Άρθρο 2

Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 29 Οκτωβρίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. N 204 της 28.7.1978, σ. 1.

(2) ΕΕ αριθ. N 71 της 6.5.1964, σ. 1117/64.

ΠΑΡΑΡΤΗΜΑ Α

ΜΕΡΟΣ 1

ΜΕΡΟΣ 2

ΠΑΡΑΡΤΗΜΑ Β

1. Σύντομη περιγραφή του προγράμματος (ανώτατο όριο μία σελίδα).

2. Αιτών(1):

2.1. Αντικείμενο των κυρίων δραστηριοτήτων του αιτούντος

2.2. Σχέση του αιτούντος με τον δικαιούχο και το πρόγραμμα

2.3. Να επισυναφθεί:

- αντίγραφο καταστατικού,

- απόσπασμα, κατά περίπτωση, εμπορικού μητρώου.

3. Δικαιούχος (άρθρο 14 παράγραφος 1)(2):

3.1. Αντικείμενο και έκταση των κυρίων δραστηριοτήτων του δικαιούχου

3.2. Γεωργική έκταση που καλύπτουν οι δραστηριότητες αυτές

3.3. Οικονομική κατάσταση (να επισυνάπτεται, κατά περίπτωση, αντίγραφο του ισολογισμού)

3.4. Να επισυναφθεί:

- αντίγραφο του καταστατικού,

- απόσπασμα, κατά περίπτωση, εμπορικού μητρώου.

4. Περιγραφή της παρούσας καταστάσεως:

4.1. Εντοπισμός της ζώνης που καλύπτεται από το πρόγραμμα

4.2. Περιγραφή των αναγκών στις οποίες πρέπει να ανταποκριθεί το πρόγραμμα

4.3. Περιγραφή του εξοπλισμού που υπάρχει ήδη στην έκταση που καλύπτεται από το πρόγραμμα

5. Προτεινόμενες ενέργειες:

5.1. Γενική περιγραφή των προβλεπομένων εγκαταστάσεων (περιλαμβανομένων π.χ. του μήκους και του πλάτους των σχεδιαζομένων οδών, του αριθμού των γεωργικών εκμεταλλεύσεων που συνδέονται με το δίκτυο ηλεκτρικού ρεύματος και ποσίμου ύδατος κλπ.)

5.2. Λεπτομερής τεχνική περιγραφή των προτεινομένων εργασιών (να επισυναφθεί διάγραμμα)

5.3. Γεωγραφικός εντοπισμός των εργασιών (για τις οδούς, να επισυναφθούν χάρτες)

5.4. Εκτίμηση του συνολικού κόστος των εργασιών (να σημειώνεται η βάση υπολογισμού και η ημερομηνία των εκτιμήσεων)

6. Προτεινόμενη χρηματοδότηση:

6.1. Να συμπληρωθεί το έντυπο Β 1

6.2. Επιθυμητή κλιμάκωση καταβολής της ζητουμένης ενισχύσεως

7. Τρόπος με τον οποίο πληρούνται οι ακόλουθοι όροι(1):

7.1. Ένταξη σε πρόγραμμα πλαίσιο

7.2. Συμμετοχή στη διαρκή βελτίωση της αναγκαίας υποδομής για τις γεωργικές εκμεταλλεύσεις

7.3. Επαρκής εγγύηση σχετικά με την οικονομική αποτελεσματικότητα του προγράμματος

7.4. Εναρμόνιση με άλλα μέτρα που αποβλέπουν στην ενθάρρυνση της αναπτύξεως της γεωργίας και τη βελτίωση της υποδομής

......................

Ημερομηνία και υπογραφή

Β 1 - ΔΙΑΓΡΑΜΜΑ ΧΡΗΜΑΤΟΔΟΤΗΣΕΩΣ ΤΟΥ ΠΡΟΓΡΑΜΜΑΤΟΣ 1. Ημερομηνία

1.1 Συμμετοχή δικαιούχου

από την οποία:

1.1.1 Ίδια κεφάλαια

9.1.2 Δάνεια(1)

9.1.3 Απαιτήσεις σε είδος και εργασία δι' ίδιον λογαριασμόν

1.2 Συμμετοχή του Κράτους Μέλους σε κεφάλαιο

1.3 Άλλες ενισχύσεις

1.4 Ενίσχυση που ζήτηθηκε από το ΕΓΤΠΕ

1.5 Συνολική χρηματοδότηση = συνολικό ποσό των επενδύσεων(2)

(1) Να συμπληρωθεί μόνον αν ο αιτών δεν είναι και ο δικαιούχος

(2) Να συμπληρωθεί για κάθε δικαιούχου. Τα άρθρα που αναφέρονται στο παράρτημα αυτό είναι εκείνα του κανονισμού (ΕΟΚ) αριθ.1760/78.

(1)Να αναφέρεται η πηγή, το ποσό το επιτόκιο, η διάρκεια και οι όροι επιστροφής των χρημάτων για κάθε δάνειο. Να αναφέρεται, κατά περίπτωση, το ποσοστό και η διάρκεια επιχωρηγήσεως των τόκων, και ο οργανισμός που χορηγεί.

Να επισυνάπτονται πάντοτε βεβαιώσεις.

(2)Το χρηματοδοτικό πρόγραμμα πρέπει να καλύπτει όλες τις επενδύσεις για τις οποίες έχει ζητηθεί ένσταση. Το σημείο 1.5 αντιστοιχεί στο ποσό που ενδείκνυται στο σημείο 4.4 του παραρτήματος Α.

ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΚΑΙ ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΩΝ ΑΙΤΗΣΕΩΝ

ΠΑΡΑΡΤΗΜΑ Α Γενικές οδηγίες συμπληρώσεως (των χώρων αναγραφής με τετραγωνίδια) α) Ο αιτών συμπληρώνει μόνο τις στήλες 2 έως 4.6.2 του πρώτου μέρους. Να μη συμπληρώνεται το πλαίσιο στο δεξιό τμήμα κάθε σελίδας.

β) Ο αριθμός των ψηφίων ενός στοιχείου (συμπεριλαμβανομένων των ενδιαμέσων διαστημάτων) δεν πρέπει να υπερβαίνει τον αριθμό που προβλέπεται στο έντυπο. Δύνανται να χρησιμοποιούνται συντομογραφίες (π.χ.Α.Ε., Ε.Π.Ε....). Να αναγράφεται μόνο ένα ψηφίο σε κάθε τετραγωνίδιο.

γ) Με εξαίρεση τα ποσά, η αναγραφή των στοιχείων στους χώρους αναγραφής πρέπει να αρχίζει από το πρώτο τετραγωνίδιο αριστερά.

δ) Ποσά:

- πρέπει να συμπληρώνονται σε εθνικό νόμισμα χωρίς δεκαδικά,

- τα τρίγωνα χώρων αναγραφής ( h) επιτρέπουν να διαχωρίζονται τα δισεκατομμύρια, από τα εκατομμύρια και τις χιλιάδες,

- η αναγραφή στους σχετικούς χώρους γίνεται αρχίζοντας από το τελευταίο τετραγωνίδιο δεξιά.

Παράδειγμα: Δρχ. 10 000............ h.10 h000/

Επεξηγηματικές σημειώσεις κατά στήλες (1) ΜΕΡΟΣ 1 2. Αιτών

Να συμπληρωθεί μόνο αν ο αιτών δεν είναι δικαιούχος.

3. Δικαιούχος

Αν υπάρχουν πολλοί δικαιούχοι τα στοιχεία της στήλης 3 πρέπει να παρέχονται για κάθε έναν χωριστά. Αν υπάρχουν περισσότεροι από τέσσερις δικαιούχοι πρέπει να υποδεικνύεται αντιπρόσωπος και να παρέχονται γι' αυτόν επίσης τα στοιχεία της στήλης αυτής.

3.1. Να σημειώνεται με κύκλο η σωστή απάντηση.

3.7. Π.χ. κοινότης, ανώνυμη εταιρεία, συνεταιρισμός.

3.8. Πρόκειται για τους αριθμούς των προγραμμάτων που προσδιορίζονται από τις υπηρεσίες του ταμείου. Αν υπάρχουν περισσότερες από τέσσερις αιτήσεις, να αναφερθούν στο τέλος της σελίδας.

4. Γενική περιγραφή του προγράμματος

4.1. Κάθε πρόγραμμα εμπίπτει, υποχρεωτικά, σε μια από τις τρείς κατηγορίες που ακολουθούν: εξηλεκτρισμός, παροχή ποσίμου ύδατος, δημιουργία και βελτίωση αγροτικών δρόμων.

Όπου το πρόγραμμα συνδυάζει περισσότερες κατηγορίες να μνημονεύεται καθεμιά από αυτές.

4.2. Να συμπληρώνεται ο μήνας και το έτος.

Παράδειγμα: / ,0/4 h7/8/

Να σημειώνεται με κύκλο η σωστή απάντηση για επιβεβαίωση. Τα προγράμματα που η εφαρμογή τους άρχισε πριν από την παραλαβή της αιτήσεως από την Επιτροπή δεν δύνανται αν δεχθούν ενίσχυση.

4.6. Προέλευση: κράτος, περιφέρεια.

Φύση: επιχορήγηση σε κεφάλαιο, δάνεια με μειωμένο επιτόκιο, επιδότηση επιτοκίου κλπ.

Ποσό: να συμπληρωθεί μόνο σε περίπτωση επιχορηγήσεως κεφαλαίου.

Εάν υπάρχουν περισσότερες από δύο ενισχύσεις να επισυνάπτεται πρόσθετη σελίδα. Η χορήγηση της ενισχύσεως πρέπει να εγκριθεί από τις αρμόδιες αρχές, πριν υποβληθεί η αίτηση στην Επιτροπή.

ΜΕΡΟΣ 2 Στοιχεία που παρέχονται από το Κράτος Μέλος 5. Εάν υπάρχουν πολλοί οργανισμοί, τα στοιχεία της στήλης 5 παρέχονται για κάθε έναν χωριστά.

(1) Οι αριθμοί των παραγράφων αντιστοιχούν στους αριθμούς των στηλών του εντύπου. Τα άρθρα που αναφέρονται στο παράρτημα αυτό είναι εκείνα του κανονισμού (ΕΟΚ) αριθ.1760/78.